Scandal la un spital din Craiova. Șapte persoane au fost reținute după ce au vrut să ia cu forța o tânără de 18 ani
Șapte persoane au fost reținute de polițiști, după un scandal monstru la Spitalul de Boli Infecțioase din Craiova. Este vorba despre trei bărbați și patru femei, toți din Teleorman, care ar fi agresat fizic o tânără de 18 ani. Scandalul ar fi pornit în urma unor neînțelegeri în familie. Cele șapte persoane ar fi încercat să o ia cu forța pe fată din spital și să o ducă acasă, împotriva voinței ei. Polițiștii i-au săltat pe scandalagii și i-au dus la audieri și apoi i-au reținut pentru 24 de ore. Ei sunt acuzați de violență în familie, tentativă la lipsire de libertate, dar și de distrugere și tulburarea ordinii și liniștii publice.